Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1995. évi LXVI. törvény képezi.
Paragraph Index: 684

9. FB iratok selejtezése 9.1. Az FB irattári anyagának azt a részét, amely nem levéltári anyag, és amelyre az ügyvitel érdekében nincs szükség, selejtezni kell. 1998/18. szám 9.2. A selejtezés során egyes iratok tartalmának és őrzési idejének elbírálásánál felmerülő kétely esetén ügyviteli szempontból az FB elnöke, FBT vezetője, tudományos, történelmi szempontból a Magyar Országos Levéltár szakértőjének véleménye a döntő. 9.3. A selejtezés alkalmával selejtezési jegyzőkönyvet kell felvenni, amelynek tartalmaznia kell: — a szervezet nevét, székhelyét, — az érintett évet, — az iratanyag tételes felsorolását (illetve azokból mely iratokat tartották vissza), — a selejtezést végző és ellenőrző nevét. 9.4. A selejtezés megkezdéséről — 30 nappal korábban — a Magyar Országos Levéltárat értesíteni kell. A Levéltárnak a selejtezési jegyzőkönyv két példányát meg kell küldeni. A selejtezés végrehajtására (iratok megsemmisítése) csak a jegyzőkönyvre vezetett levéltári hozzájárulás után kerülhet sor. 9.5. A nem selejtezhető iratokat legalább 15 évi őrzés után — 5 évenként egy alkalommal — jegyzék alapján a Levéltárnak át kell adni. 9.6. A Levéltárnak csak teljes, lezárt évfolyamú anyagot lehet átadni, az iratok közül azonban az ügyvitelhez szükségesek visszatarthatók. A visszatartott iratokról tételes jegyzéket kell készíteni, amelynek egy aláírt példányát a Levéltárnak kell átadni. 9.7. Az FB iratanyagaiból nem selejtezhető: — az FB alakulásával, működésével összefüggő teljes iratanyag (adatlapok, személyi változások dokumentumai), — ügyrend és mellékletei, — vizsgálati, ellenőrzési jelentések és mellékletei, — a bizottság üléseivel kapcsolatos iratanyagok, ideértve az ülésről készült jelenléti ívet is, — jegyzőkönyvek, hanganyagok, határozatok, állásfoglalások.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes